<classify> Katika mchezo uliopigwa Alhamisi ya wiki hii kwenye Uwanja wa Kambarage mjini Shinyanga, mshambuliaji huyo aliifungia Simba bao la pili kwa mkwaju wa penalti dhidi ya Mwadui FC katika mchezo wa Ligi Kuu Bara ulioisha kwa sare ya mabao 2-2.Bao hilo lilikuwa la kwanza kwa Okwi kufunga nje ya Dar es Salaam kwani katika mabao 13 aliyofunga awali, yote amefunga katika viwanja vya Taifa na Uhuru Dar es Salaam.Nitaendelea kufunga mabao kwani mchezo wa Mwadui umenifungulia njia, namshukuru Mungu kuona nimefunga bao mkoani, niwaahidi mashabiki wa Simba kuwa nitaendelea kupambana ili niweze kupata mabao mengi zaidi, alisema Okwi.Alisema anaamini kufunga kwa penalti ni hatua nzuri itakayomsaidia kuwa mfungaji bora wa ligi mwishoni mwa msimu. Naamini mimi kuanza kufunga tena kwa penalti, ni hatua nzuri ambayo naamini itanisaidia kufanya vizuri ili niweze kuibuka na ufungaji bora wa Ligi Kuu, aliongeza Okwi.Okwi sasa amefikisha mabao 14 katika orodha ya wafungaji bora na ndiye anaongoza kwa ufungaji akifuatiwa na mshambuliaji wa Yanga, Obrey Chirwa mwenye mabao 11, nafasi ya tatu yupo John Bocco wa Simba mwenye mabao 10.  <topic>: MICHEZO 